EMA neagă o legătură între serul AstraZeneca și tromboze, după declarația contrară a propriului coordonator.
EMA neagă o legătură între administrarea vaccinului AstraZeneca şi formarea de cheaguri de sânge. Anterior, coordonatul EMA al strategiei de vaccinare a spus că există o legătură cu vaccinul. EMA şi OMS au subliniat în mod constant că beneficiile acestui vaccin depăşesc riscurile pe care le poate prezenta.
Agenţia Europeană a Medicamentului a negat stabilirea unei legături între administrarea vaccinului AstraZeneca și un sindrom rar de coagulare a sângelui, după ce un înalt oficial al agenției a declarat contrariul, scrie Daily Mail. Într-o declarație adresată Agenției France-Presse, Agenția Europeană pentru Medicamente (EMA) a declarat că "nu a ajuns încă la o concluzie și că revizuirea este în curs de desfășurare", adăugând că va anunța concluziile miercuri sau joi.Marco Cavaleri, șeful strategiei de vaccinare din cadrul EMA, a declarat anterior ziarului italian Il Messaggero că, în opinia sa, "putem spune că este clar, există o legătură cu vaccinul. Dar încă nu știm ce cauzează această reacție".Îngrijorările legate de evenimente rare, dar grave de coagulare a sângelui au apărut în ultimele săptămâni, mai multe țări europene suspendând pentru scurt timp utilizarea serului luna trecută, în așteptarea unei anchete EMA.